Fost il-bidliet fil-miżuri li tħabbru fil-konferenza tal-aħbarijiet aktar kmieni llum, id-Deputat Prim Ministru Chris Fearne qal li se ssir eċċezzjoni biex l-ilbies tal-maskra fuq il-bajjiet ma jibqax obbligatorju. Minkejja li xorta waħda huwa rrakomandat li tintlibes il-maskra, huwa qal li maskra mxarrba mhix prattika u għalhekk se tkun qed issir din l-eċċezzjoni. F'postijiet pubbliċi oħrajn, l-ilbies tal-maskri jibqa' obbligatorju.